Die Christelike reaksie - www.bybelkennis.co.za
by Coen Slabber · Published 01/09/2015 · Updated 11/07/2015
Your holiness is not dependent on your happiness – Tim Keller
Hoe reageer ons as ons hoor dat God wat al hierdie dinge soos pyn en lyding toelaat, onmoontlik nie 'n goeie God kan wees nie??
Ons erken dat baie dinge op hulle eie gesien nie goed is nie. Hulle is inderdaad tragies. Ons moenie sommer 'n eenvoudige antwoord vir iemand wat ly gee nie. Ons moet die volle werklikheid van lyding aanvaar en dit nie probeer weg verduidelik nie. Luister na diegene wat ly se storie. God is altyd daar waar lyding is. Diegene wat na Hom vra, sal Hom daar kry. Niks wat jy sê kan die pyn verminder nie; jy kan dit nie weg verduidelik nie. Jy kan sê dat daar iets groter as die pyn is.
God is nie die oorsaak van hierdie dinge nie. God doen nie bose dinge nie. God het 'n wêreld gemaak waar mense die ruimte het om oor hulle eie optrede te besluit – dit het reeds by Adam en Eva begin. Daar is 'n vyand wat hierdie vryheid uitbuit. Die boek Job laat ons verstaan dat ons in 'n stryd gewikkel is. God martel nie mense nie; God stuur nie lyding na sy mense toe nie. Hy laat hulle toe om lyding te ondervind, omdat hulle van Hom af weggedwaal het. Lyding gebeur nie altyd vir hierdie rede nie. Dit gebeur, want daar is 'n vyand wat wil hê dat jy in God moet twyfel. Midde in al sy swaarkry sê Job: Al sou God my doodmaak, ek kan nie wag nie, ek moet my saak vir Hom stel (13:15).Wat van belang is, is jou vertroue in God. Ons moenie aan God twyfel nie; ons moet aan Hom vasklou. Dit is nie nodig vir God om my te toets om alles van my te weet nie – Hy weet dit reeds.
Die wêreld met 'n orde waar in pyn en die bose moontlik is, is goed. Dit gee aan die mens die geleentheid om te ontwikkel in 'n mens van die hoogste waarde. There are no ordinary people. You have never talked to a mere mortal – S. Lewis
Earth has no sorrow that heaven cannot heal – Thomas Moore. Die stryd is nie verby nie en God gaan wen. Ons weet dat God alles ten goede laat meewerk vir dié wat Hom liefhet, dié wat volgens sy besluit geroep is (Romeine 8:28). Dink maar aan God se belofte aan Joël na die vreeslike sprinkaanplaag: Dan sal julle besef dat Ek by Israel is, dat Ek die Here julle God is, dat daar buiten My nie 'n ander is nie! My volk sal nooit weer in die skande kom nie (2:27).
Die Christelike geloof glo aan 'n beeld van God en die wêreld waarin elke ding verlos kan word. Alle mense, selfs die mossies word versorg. Ons kan met oortuiging sê: Die Here is my herder, ek kom niks kort nie. Gelukkig het die gelowige nie net hierdie lewe nie.